**LIKOVNO SNOVANJE 3**

Učiteljica: Anuša Blaško

Program izbirnega predmeta LIKOVNO SNOVANJE 3 dopolnjuje in nadgrajuje osnovni program likovne vzgoje v 9. razredu.

Izbira predmeta likovno snovanje 3 ni pogojena z obiskovanjem likovnega snovanja 2 v 8. razredu, prav tako ne likovnega snovanja 1 v 7. razredu. Ure se porazdelijo na naslednja likovna področja: risanje, kiparstvo, prostorsko oblikovanje in vizualne komunikacije. Program omogoča poglobljeni razvoj zmožnosti opazovanja predmetov in prostora, tridimenzionalnega oblikovanja, pravilnega upodabljanja na dvodimenzionalni ploskvi ter eksperimentiranja s sodobnimi načini oblikovanja.

Učenci razvijajo možnosti opazovanja, predstavljivosti likovnega mišljenja, likovnega spomina in domišljije.

Z uporabo različnih materialov in orodij razvijajo likovno-izrazne zmožnosti in ustvarjalnost, zmožnost doživljanja lepote v naravi in umetninah.

Razvijajo zmožnost oblikovanja meril za kritično vrednotenje lastnih del, del vrstnikov ter stvaritev umetnikov.

Metode dela so prilagojene likovnim problemom s poudarkom na razvijanju izvirnosti in osebnega izraza posameznega učenca.